darredondort/decidim-barcelona-proposals-embeddings-768d huggingface dataset:
Desenvolupar programes de sensibilització i de suport a la vida
independent, amb l’objectiu de cobrir les necessitats d’una
atenció especialitzada, per garantir que tothom pugui viure amb
dignitat i llibertat, participant de manera activa en la societat
i desenvolupant la seva vida de manera autònoma.
Promoure que la programació de les festes majors dels cinc barris
inclogui activitats per a infants i adults amb discapacitats,
aprofundint amb el model iniciat en els darrers anys a la Festa
Major de Gràcia. En col·laboració amb l'Institut Municipal de
Persones amb Discapacitat.
Iniciar-ne el funcionament ordinari al setembre del 2016 segons
el model de gestió pública ja iniciat en altres EBM.
Prioritzar la gestió pública directe de les EBM Enxaneta i
Caspolino a partir del curs 2016-17, aprofitant que s'acaben els
convenis actuals de gestió delegada.
Elaborar el projecte del nou Institut Vallcarca per tal d'evitar
l'escolarització d'alumnat fora del districte. Cohesionar un
projecte pedagògic de 0 a 18 anys a la zona.
Analitzar la situació dels espais requalificats del Parc Sanitari
Pere Virgili, per prioritzar-ne l'ús públic.
Ampliar l'oferta de patis oberts com a espai d'ús públic per a
famílies, infants i adolescents fora d'horari escolar, en cap de
setmana i en període de vacances escolars. Oferir una alternativa
de lleure, de manera autònoma, en un context segur i de
proximitat.
Millorar la col·laboració amb el Centre de Recursos Pedagògics
pel que fa a la implementació de projectes pedagògics en els
centres educatius.
Desenvolupar el programa educatiu que té per objectiu conèixer
l'entorn cultural, social i històric, a partir de la relació
entre centres educatius i el comerç de proximitat dels barris,
mercats municipals i iniciatives d'economia cooperativa, social i
sostenible. Promoure l'educació per a un consum crític i
responsable.
Dissenyar un programa de coeducació a les escoles (seguint
l’experiència de l’escola bressol municipal La Fontana). Crear la
xarxa d’escoles per la coeducació.  Impulsar la sensibilització i
la difusió de les polítiques d'igualtat i la perspectiva de
gènere a tota la comunitat educativa.
Prevenir la violència de gènere amb accions amb l'alumnat dels
centres educatius, amb els infants i joves de les entitats de
lleure i amb les famílies de les AMPA. Abordar la violència
masclista des de la transversalitat, amb incidència especial en
les activitats al carrer i les festes majors.
Reedició ampliada del llibre Les dones de Gràcia. Confeccionar i
publicar la segona part: Dones de pes. Fer visible el paper de
les dones amb un exercici de memòria històrica.
Aprofundir en el projecte Minerva, com a punt de trobada per a
les creadores del districte i com a altaveu del talent femení i
la creació cultural de les dones de Gràcia. Fomentar la creació
cultural de les dones, des del territori i amb perspectiva de
gènere.
Potenciar el projecte "Radars", que té cura de persones grans que
viuen soles amb l’objectiu de garantir que convisquin en el seu
entorn pròxim, reduint-ne l’aïllament i l’exclusió gràcies a la
participació de veïns i veïnes, comerciants, persones voluntàries
i professionals de les entitats i dels serveis.
Estudiar el grau de satisfacció dels usuaris dels diferents
espais i adequar-los a les necessitats que es presentin.
Mantenir la celebració dels diferents actes com la Setmana de la
Gent Gran i el Dia Internacional, però posant l'accent en la
diversitat del col·lectiu de gent gran per arribar a un públic
molt més heterogeni.
Donar suport a diversos projectes intergeneracionals, per tal
d'afavorir els espais compartits, potenciant els projectes
desenvolupats per les entitats del tercer sector i de
voluntariat, de lleure infantil, adolescents, joves i gent gran.
Potenciar i ampliar els programes destinats a la gent gran.
Estudiar programes i serveis nous amb el propòsit de pal·liar la
soledat no desitjada i garantir que les persones que ho vulguin
puguin continuar residint en el seu domicili habitual, per reduir
així al màxim possible el seu aïllament.
Crear els casals de joves del Camp d'en Grassot i Gràcia Nova, a
l'entorn de la Sedeta, i de la Vila de Gràcia, molt demanats.
Elaborar un pla d’equipaments a partir d’un procés participatiu,
per donar sortida a les necessitats dels barris, tenint en compte
possibles accions de rehabilitació i construcció.
Definir els criteris per a l'activitat que s'ha de portar a terme
als futurs equipaments nous de Vallcarca i els Penitents, amb la
participació de les entitats del barri.
Definir un nou espai per a entitats, destinat a la comunicació i
desenvolupament de projectes del món de la solidaritat, la salut
i la cooperació a l’antic CAP Quevedo.
Mantenir el suport a les diferents activitats per a adolescents
replantejant-se i adequant el projecte, si es considera
convenient, a l'Espai Jove La Fontana i a l'Espai Jove La Sedeta.
Potenciar i ampliar el projecte d'emprenedoria de l'Espai Jove La
Fontana orientat a reduir l'atur juvenil, mitjançant
l'autoocupació, amb accent especial a la formació i
l'assessorament per facilitar l'accés al món professional.
Fase prèvia del desenvolupament del Pla dels Tres Turons.
Convertir el parc en la veritable façana dels barris de la Salut,
el Coll i Mas Falcó.
Localitzar sòl disponible per construir-hi habitatge públic de
lloguer i edificis per destinar-los a aquest mateix ús,
especialment per a col·lectius amb especials dificultats (joves,
gent gran, famílies monoparentals, famílies nombroses, etc.)
Acabar les obres, adequar l'espai (Cibeles) i obrir el que
esdevindrà el nou centre d’atenció primària de la Vila de Gràcia.
Esponjar els serveis que va assumir el CAP Pare Claret.
Condicionar el CAP del carrer de Larrard com a CUAP amb atenció
les 24 hores, amb un model sanitari integrat de l’atenció
primària de seguiment als malalts crònics.
Crear un espai de reflexió, intercanvi de recursos,
centralització de serveis i treball col·laboratiu respecte a
l’atenció integral de la salut mental.
Promoure activitats afavoridores d'una bona qualitat de vida, des
d’un punt de vista transversal. Afavorir una alimentació bàsica,
la mobilitat sostenible, la pràctica esportiva, l’accés a
l’atenció sanitària universal, i un espai públic i urbanisme
accessibles. Garantir el dret d’envellir de manera digna i
autònoma.
Donar suport a festivals com Tradicionàrius, LEM, NunOff, L'Hora
del Jazz, Photogènic Festival i celebracions internacionals com
ara la Setmana de la Dansa, el Dia Internacional de la Música o
el Dia Mundial del Teatre, atenent el seu valor cultural.
Potenciar actuacions encaminades a difondre aspectes de la
memòria històrica: investigacions, publicacions, exposicions i
conferències de difusió.
Impulsar el dret a la cultura i promoure el teixit cultural i
social dels barris, tot aprofitant els equipaments culturals.
Elaborar un calendari comú de les activitats del teixit cultural
gracienc per millorar-ne la difusió.
Estudiar els usos dels espais i els serveis de la Biblioteca
Jaume Fuster per adaptar-los a les noves tecnologies i als canvis
socials.
Impulsar la Festa de l'Esport Infantil com a mostra d’activitats
esportives i dels diferents col·lectius esportius de Gràcia.
Promocionar la participació dels centres educatius i l'esport
escolar.
Promocionar la Nit de l’Esport com a punt de trobada de les
diverses disciplines, col·lectives o individuals, de base o
d’elit, tenint com a vincle l’arrelament a Gràcia i fent visible
la pràctica de l’esport, i les dones i els homes esportistes
vinculats als clubs esportius i entitats.
Treball en xarxa de les escoles de Gràcia que fan activitats com
ara jocs cooperatius o proves esportives, amb el territori com a
denominador comú.
Ampliar el programa "Activa't" al parc de la Creueta del Coll.
Possibilitat de desenvolupar-lo en altres espais públics.
Mantenir l’impuls del projecte "Mercat verd" del Mercat de la
Llibertat, promocionant el producte ecològic i de proximitat en
el sector de l'alimentació, facilitant-ne l’accés als ciutadans i
afavorint el comerç sostenible.
Elaborar el projecte i iniciar la reforma del mercat, tot
preservant el teixit comercial de proximitat de l'entorn.
Col·laborar amb els paradistes i els agents socials del barri en
l'estudi previ i en la definició del model de reforma i la
redacció del projecte.
Dinamitzar el comerç de proximitat organitzant diversos formats
de dies de comerç al carrer. Donar suport a les fires d'artesans
i d'economia cooperativa social i solidària.
Revisar, aprovar definitivament i desenvolupar el Pla d'usos de
Gràcia, establint els criteris que controlin la saturació
d'establiments de pública concurrència al centre de la Vila de
Gràcia.
Accions i instruments de suport a les associacions de comerciants
per tal de contribuir a la dinamització dels comerços, a la
visualització de l'oferta existent al districte. Oferta de
formació, especialment en l'àmbit de les TIC, i assessorament als
seus comerciants associats perquè puguin exercir millor la seva
professió.
Elaborar un pla per tal d'impulsar i visualitzar la xarxa
existent, definir objectius i programes per la promoció de l'ECSS
i generar espais de coneixement i intercanvi d’experiències
locals.
Nou servei públic gràcies al qual les persones podran aprendre,
treballar i col·laborar per fer realitat idees que, alhora,
transformen l’entorn i poden contribuir al desenvolupament social
i l'impuls de l’economia col·laborativa, la democratització de
les tecnologies, la sostenibilitat, el codi lliure, etc.
Donar suport, a través de l'elaboració d'un pla al districte, a
les diferents iniciatives que afavoreixen les cooperatives de
consum i d'economia compartida, i fer-ne difusió amb l’objectiu
de fomentar el consum cooperatiu.
Mantenir l’impuls al desenvolupament de la Xarxa Pam a Pam i
fer-ne difusió per ampliar-ne el coneixement i potenciar
l'economia cooperativa, social i solidària.
Generar ocupació executant les mesures de govern acordades pel
Districte, establint els requisits necessaris de contractació
entre les persones en situació d’atur d’acord amb el SOC.
Estudiar la possible obertura d’una oficina de Barcelona Activa
al districte per poder actuar amb col·lectius com persones
aturades de llarga durada, joves aturats, emprenedors en el camp
de les noves tecnologies i creadors de projectes d'economia
cooperativa, solidària o ecològica.
Elaborar un pla de districte en línia amb el Pla de turisme de
ciutat. Identificar l'impacte del turisme al districte i les
oportunitats. Crear la Comissió de Treball de Turisme.
Impulsar un procés participatiu amb les escoles, veïns i veïnes
de l'entorn per definir l'ús provisional al solar destinat al
futur Institut Vallcarca. Redactar el projecte i adequar l'espai.
Nova urbanització de la plaça del Poble Romaní amb els mateixos
usos que tenia abans de la instal·lació temporal dels barracons
de l'Escola Univers. Procés participatiu amb associacions i
ciutadans de l'entorn per definir els usos de la plaça.
Ampliar el nombre d'activitats accessibles i inclusives de la
Festa Major de Gràcia, la majoria organitzades per les entitats
de persones amb discapacitat del districte de Gràcia, per
augmentar així les més de vint que va tenir l'edició de l'any
2015.
Impulsar l'Aula Ambiental Bosc Turull, espai d'aprenentatge a la
natura. Potenciar les activitats dirigides als centres educatius
del districte i de la ciutat. Ampliar els horaris i els serveis
de l'equipament.
Millorar la sostenibilitat mediambiental de les festes, en
col·laboració amb el Consell de Sostenibilitat i Medi Ambient i
amb les entitats i comissions de festes dels barris. Reduir els
residus, utilitzar materials compostables, fer ús de la recollida
selectiva i aplicar mecanismes de control de la contaminació
acústica.
Obrir la plaça, seguint el sentiment de moltes dones que van
patir empresonament i no volien reixes a l'espai que porta el seu
nom. Mantenir les activitats de l’àmbit dels feminismes, d’acord
amb el Consell de les Dones.
Establir un protocol per reduir la percepció sonora als concerts
de les festes. Implicar i sensibilitzar la ciutadania en matèria
de contaminació acústica. Col·laborar amb la fundació de la festa
major, les comissions de festes, les entitats i les associacions
de veïns.
Proposta de definició i construcció del nou barri, atenent a
l'habitatge, l'espai públic, el medi ambient i la sostenibilitat,
i projectar alhora un nou model de ciutat, amb l'acord i el
consens de tots els agents del territori. Redactar els projectes
i iniciar les obres.
Revisió del projecte de remodelació de l'avinguda de Pi i Margall
des de l'òptica del projecte de superilles i el corredor verd del
parc de les Aigües al parc de la Ciutadella.
Projectar una avinguda nova que millori la mobilitat a peu entre
els districtes de Gràcia i Sarrià - Sant Gervasi, de manera que
permeti un primer pas cap a la pacificació del carrer Gran de
Gràcia.
Crear una xarxa d'urinaris públics. Aplicar la normativa vigent
que obliga a autoritzar l'ús dels seus lavabos als establiments
de lliure concurrència.
Obres de transformació de la travessera de Dalt en el tram entre
el carrer de l’Escorial i la plaça de Lesseps per millorar la
mobilitat a peu entre els barris de la Salut i la Vila de Gràcia.
Millorar la mobilitat i la qualitat urbana d'aquest carrer
principal.
Dur a terme una revisió puntual de determinats àmbits del PEMPRI
de la Vila de Gràcia
Ampliar la xarxa de carrils bici del districte segons el que
estableix el PMU. Promoure l'ús de la bicicleta a la ciutat.
Millorar la connectivitat de la xarxa actual, ampliar la
cobertura de la xarxa actual de bicicletes.
Elaborar un estudi per conèixer els fluxos de les motos durant
tot el dia. Elaborar un pla de racionalització i reducció de
l'aparcament de motos en vorera, que doni prioritat a les
persones.
Potenciar els camins escolars afavorint la participació de les
famílies i claustres de les escoles. Millorar la coordinació amb
els serveis tècnics del Districte, establint comissions de
coordinació periòdiques.
Definir l'ús públic de l'espai del c. Encarnació, 62-64. Establir
un conveni amb l'entitat Salvem el Jardí 2014 o altres
col·lectius per garantir la cura del jardí existent i organitzar
activitats de lleure i oci per a entitats i veïnat en aquest
espai polivalent.
Experiència pilot d'un projecte per tal que l'equipament tendeixi
cap a l'autosuficiència energètica.
Posar en funcionament una oficina per a cada conseller/a amb la
finalitat de facilitar la relació i el diàleg més personalitzat
amb els veïns i veïnes.
Fomentar la participació ciutadana en l'elaboració de part dels
pressupostos en algun barri. Analitzar l’experiència per
millorar-la i generalitzar-la a altres barris.
Potenciar les activitats solidàries d'entitats, associacions i
col·lectius, fer-ne difusió i afavorir-ne la realització.
Millorar els consells de barri per tal que siguin un instrument
de convivència i de treball basat en la coresponsabilitat
col·lectiva. Aprofundir en la cohesió social i millorar la
qualitat de vida urbana del barri. Potenciar les audiències
públiques com a espais de debat i participació ciutadana.
Promocionar el desenvolupament comunitari i la millora del barri,
amb l'objectiu d’elaborar un pla de desenvolupament comunitari al
Coll. Fomentar un espai de debat, reflexió i empoderament
ciutadà.
Potenciar el PDC La Salut amb els objectius d'enfortir la cohesió
social i el sentiment de pertinença al barri, fomentar el treball
en xarxa i dur a terme projectes comunitaris. Posar en marxa les
mesures impulsades pels diferents agents que participen en el
pla.
Redefinir i impulsar el pla amb l'objectiu de millorar la
convivència a les places de la Vila de Gràcia i les dinàmiques
que es generen entre els diferents col·lectius que les utilitzen.
millorar l'estudi dels camins escolars a peu i revisar les
aceres, passos zebra, comoditat de la mobilitat
Elaborar un pla amb un conjunt de mesures que tingui com a
objectiu principal la protecció dels menors i que garanteixi la
intervenció i l'accés als serveis des de totes les òptiques.
Millorar l’atenció a la població sense sostre, a partir de la
dignificació dels espais d’acollida i trobant noves fórmules (com
el housing first) que s’adaptin a les necessitats del col·lectiu
amb ràtios menors i de baixa exigència.
Impulsar la comunicació dels serveis i els equipaments municipals
per garantir que la informació arriba de la manera adequada a
tots els veïns, organitzats o no, utilitzant tots els mecanismes
de les noves tecnologies.
Estendre a tot el districte el programa adreçat a persones amb
mobilitat reduïda amb l’objectiu d’evitar situacions d’aïllament
a causa de l’existència de barreres arquitectòniques a les llars.
Atenció especial al col·lectiu de gent gran.
Adequar l’oferta d’activitats a la demanda existent, en especial
l’adreçada a joves i adolescents. Coordinar i difondre les
activitats, perquè hi tinguin accés tots els col·lectius als
quals s’adrecen.
Revisar els criteris de composició social dels centres escolars,
en col·laboració amb la comunitat educativa, per tal que es
reflecteixi de manera equilibrada la diversitat dels barris on
s'ubiquen i que s'eviti la concentració d'alumnat amb més
dificultats.
Construir una escola bressol al Raval, d’acord amb la demanda
existent. Convertir l’equipament infantil actual de la
Barceloneta en una escola bressol, si els indicadors de demanda
ho justifiquen.
Impulsar la coordinació de les entitats que ofereixen serveis en
l’àmbit de l’educació no formal (acompanyament i suport) entre
elles i amb les escoles, per garantir objectius compartits i
evitar les duplicitats.
Ampliar l’oferta de patis oberts a les escoles com a espais de
relació per a les famílies, els infants i els adolescents en
horari no escolar, guanyant així espai públic als barris.
Crear una eina per donar prioritat a l’educació; promoure la
millora dels centres per assolir l’èxit escolar i una
escolarització més equilibrada; i impulsar la participació i
coresponsabilització dels diversos agents implicats, tot
aprofitant el capital social de l’entorn.
Impulsar l’oferta de servei i assessorament dels PIAD com a
vehicle per al treball comunitari i de prevenció. Vincular els
professionals que hi treballen en els processos comunitaris per
garantir una visió transversal dels projectes.
Obrir un equipament al Raval per tal de poder facilitar el
treball amb el col·lectiu en col·laboració amb les entitats que
treballen amb joves.
Traslladar el casal de la gent gran del Nucli Antic a un nou
emplaçament per millorar-ne els serveis i facilitar-ne la
convivència amb altres serveis o equipaments.
Estudiar els equipaments per a la gent gran per identificar-ne
les deficiències i necessitats i millorar-los, tot fomentant un
envelliment actiu digne i participatiu.
Valorar el passat dels barris, des d’una perspectiva
intergeneracional, per tal de recuperar el patrimoni intangible i
evitar que es perdi la memòria històrica.
Elaborar un mapa per detectar les finques del districte que es
troben en situació de conservació molt deficient. Detectar
finques en mala conservació a causa de problemes de convivència,
econòmics o socials.
Cedir sòl a cooperatives d’habitatge per tal que les iniciatives
d’economia social puguin promoure habitatge assequible.
Impulsar la tasca de l’Oficina d’Habitatge. Fer campanyes de
comunicació i informació per donar-la a conèixer a les persones
que puguin necessitar els seus serveis.
Impulsar mesures per minimitzar l’impacte dels desnonaments,
impulsar la rehabilitació dels habitatges per garantir-ne unes
condicions dignes i/o incrementar el parc d’habitatge de lloguer
assequible.
Mantenir el pla amb l’objectiu d’aconseguir, ja sigui de manera
pactada o coercitiva, que els propietaris d’habitatges compleixin
les seves obligacions de mantenir-los en bon estat de
conservació.
Sumar esforços del Pla de barris del Raval Sud i del Projecte
d’intervenció comunitària intercultural per enfortir les xarxes
del barri i reduir les desigualtats socials en salut. Consolidar
la xarxa de recursos que ha generat sinergies, relacions i
coneixements compartits.
Millorar l'accessibilitat i la proximitat als usuaris del Raval i
l’atenció sanitària al barri, amb la reordenació, ja iniciada, de
l'oferta de serveis sanitaris entre els equipaments ja existents.
Seguir de manera acurada les obres de l’Hospital del Mar amb
l’objectiu que es puguin acabar abans dels terminis previstos.
Implementar un programa de formació per dotar el personal
municipal dels coneixements necessaris per treballar de manera
inclusiva amb persones amb problemes de salut mental i
incorporar-les en les dinàmiques de participació, en
col·laboració amb els departaments municipals corresponents i amb
altres institucions.
Incloure al Pla de drogues noves addiccions detectades, com els
inhalants de cola; i reforçar les ja incloses, en especial,
l’alcoholisme.
Anàlisi de la situació de salut al nucli antic i Gòtic per
detectar-ne les principals necessitats i possibilitats de millora
i ampliació del programa “Salut als barris”.
Adequar i millorar els equipaments de salut del districte, en
col·laboració amb el sector.
Vetllar perquè l’administració del Districte tingui en compte i
dignifiqui la memòria i les tradicions de totes les comunitats
que viuen a Ciutat Vella, tant en l’espai públic com en els
òrgans de participació i en les activitats públiques.
Establir un programa formatiu per aprofundir en els aspectes
referents a interculturalitat que els treballadors i
treballadores municipals puguin incorporar en les seves tasques
diàries..
Fomentar i incentivar la implementació de la xarxa antirumors del
Departament d’Acció Intercultural de l’Ajuntament de Barcelona
per lluitar contra els rumors i els estereotips racistes.
Promoure el coneixement i el treball conjunt entre les diferents
religions i creences que conviuen al barri des del reconeixement
mutu, donant suport al grup interreligiós del Raval.
Elaborar un pla, de manera participada, per garantir la
perspectiva intercultural en totes les actuacions i decisions del
Districte.
Mantenir el programa que relaciona els centres educatius i els
grans equipaments culturals del barri del Raval, per apropar la
cultura als nens i nenes que hi estudien, amb la col·laboració
del professorat de primària i secundària i els serveis educatius
dels equipaments i la implicació de la Fundació Tot Raval.
Reformar urbanísticament els entorns de l’antic Hospital de la
Santa Creu i Sant Pau per realçar la importància arquitectònica i
redistribuir els equipaments i institucions culturals que hi ha,
un cop l’Escola Massana ocupi el nou espai de la plaça de la
Gardunya.
Millorar les ordenances que regulen l’activitat musical, tot
adaptant la normativa a la realitat dels espais que fan música en
directe, amb una atenció especial en els locals de petit format.
Impulsar el projecte, que pretén destacar tot el potencial
cultural i que el Raval sigui conegut com el barri cultural de la
ciutat, tot posant l’accent en la potencialitat que aporta la
presència de diferents cultures i amb l’objectiu que acabi
revertint en la qualitat de vida del veïnat.
Dinamitzar les àrees d’activitat física existents per garantir
que s'utilitzen més i millor.
Detectar llocs a l’espai públic on es puguin fer noves
instal·lacions per a l’exercici de l’esport, en col·laboració amb
entitats dels barris per garantir-ne l’ús posterior i la
dinamització per a determinats col·lectius, com la gent gran.
Implementar programes d’inclusió de col·lectius vulnerables,
persones amb diversitat funcional, gent gran o altres grups
socials als equipaments esportius per tal de promoure la seva
salut, benestar i participació social.
Instal·lar una pista de criquet ja sigui compartint l'equipament
esportiu existent o per a ús exclusiu, en col·laboració amb els
col·lectius que practiquen l’esport per garantir-ne l’ús i la
conveniència.
Introduir les modificacions necessàries a les taules de prevenció
i seguretat per tal de convertir-les en espais propositius que
tractin la seguretat des d’una perspectiva comunitària, en
coordinació amb el Comissionat de Seguretat i la Regidoria de
Participació.
Impulsar una reorganització equitativa de la presència policial
als barris i implementar de manera decidida la “policia de
proximitat” per garantir el contacte diari de la GUB amb els
veïns, comerciants, mercats i escoles, tot impulsant i atorgant
prestigi a les funcions de prevenció i anticipació.
Revisar les fires comercials i altres esdeveniments existents i
promoure les que estiguin impulsades per comerciants i artesans
implantats al territori.
Establir mesures per a la dinamització comercial, per a la
protecció del comerç de proximitat i dels comerços emblemàtics,
per revertir el model d’oci nocturn del districte, i per fomentar
l’autoocupació i l’emprenedoria, tot buscant l’equilibri entre
l’activitat econòmica i les necessitats veïnals.
Revisar els dos plans urbanístics vigents al districte per
incorporar més mecanismes de participació ciutadana i garantir el
punt d’equilibri correcte entre el model comercial i econòmic i
la vida veïnal dels barris.
Planificar de manera específica els diferents aspectes a
inspeccionar, tot destinant-hi els recursos necessaris per tal de
millorar l’eficiència i augmentar l’actuació d’ofici, amb
garantia de transparència del procés.
Millorar la senyalització del districte enfocada a donar
visibilitat a les zones de comerç de proximitat i al petit
comerç.
Dissenyar ’itineraris d’acompanyament, assessorament i formació
necessaris per a les entitats que estan en procés de conversió en
cooperatives, en col·laboració amb el Comissionat d’Economia
Social i Cooperativa.
Establir mecanismes de promoció de les formes de comerç
cooperatiu, social i sostenible, en col·laboració amb el
Comissionat d’Economia Social i Cooperativa i la Regidoria
d’Ocupació, Empresa, Comerç i Turisme.
Garantir l’ús de les eines de l’administració en la difusió i la
promoció de les cooperatives de consum.
Establir els mecanismes per garantir que l’administració del
Districte prioritzi la contractació d’empreses dels barris de
Ciutat Vella per desenvolupar les tasques que es requereixin.
Oferir tot el suport a les entitats que treballen en temes
d’inserció laboral i formació, posant al seu abast els recursos
existents perquè desenvolupin la seva activitat.
Iniciativa comunitària innovadora orientada al desenvolupament
local del territori.  Articular el suport necessari per garantir
la implantació al territori del projecte en el marc del Pla de
desenvolupament comunitari de la Barceloneta.
Coordinar amb Barcelona Activa l'articulació d'un programa de
plans d’ocupació per establir mecanismes de reforç dels serveis
de neteja a les zones més problemàtiques del districte.
Actuar de manera més contundent i planificada per facilitar el
control dels apartaments turístics sense llicència.
Desenvolupar el Pla estratègic de turisme, fent visibles els
impactes positius i negatius pel que fa a l’ús intensiu de
l’espai públic, en coordinació amb la direcció de l'Àrea
d'Ecologia, Urbanisme i Mobilitat i la Regidoria de Participació
i Districtes.
Estudiar quins han estat els fluxos de capital en el mercat
immobiliari els darrers 20 anys, per poder determinar en quines i
en quantes mans està aquest capital i quines han estat les
tendències en aquest període, i, en funció dels resultats,
preveure actuacions preventives.
Revisar les directrius del Pla especial d’ordenació de la Rambla,
i ampliar o reformular el seu contingut de manera més participada
i informada, per compartir i construir plegats la seva
transformació.
Activar una sèrie de mesures complementàries al Pla
d’inspeccions, per detectar activitats sense llicència amb
l’ajuda de les noves tecnologies.
Crear un espai de treball amb els operadors de l’oci nocturn per
valorar plegats els mecanismes i les mesures necessàries per
poder garantir la convivència i l’equilibri entre l’activitat
econòmica i la vida veïnal.
Obrir espais com el pati dels Tarongers al carrer d’Elisabets o
la plaça de les Caramelles per a ús i gaudi del veïnat.
Promoure el port com a espai ciutadà mitjançant intervencions
urbanístiques i socials, comptant amb la participació veïnal.
Definir criteris per facilitar la transparència dels processos
que se segueixen per a l’autorització d’activitats a la via
pública, les condicions en què s’han de fer, així com el mapa
d’espais del districte segons el tipus d’activitat.
Elaborar un mapa que monitoritzi el soroll a Ciutat Vella.
Executar mesures correctores orientades a reduir els nivells de
soroll existents, tant els provocats per la circulació rodada com
els que van associats al model d’oci nocturn.
Elaborar un Pla director de l’espai urbà, amb la participació del
veïnat, a partir de l’anàlisi de factors com l’espai públic, la
trama urbana, l’antiguitat del parc construït, la tipologia de
l’activitat econòmica i la presència d’equipaments.
Recuperar el port-ciutat per als veïns. Desenvolupar un pla
d'acció per al Moll de la Fusta que en fomenti l'ús per tal de
poder desenvolupar-ne de posteriors amb la filosofia "el mar:
l'espai públic de Ciutat Vella", amb equipaments, habitatges
socials i espai públic comunitari.
Elaborar un pla per a la instal·lació de lavabos públics, amb una
atenció especial en les zones més problemàtiques sobre aquest
tema, i a partir dels resultats de la prova pilot efectuada
durant l’estiu del 2015.
Establir uns criteris que tinguin en compte la incorporació de
verd urbà en les actuacions urbanístiques que es portin a terme.
Millorar carrers i places del barri com el carrer del Sotstinent
Navarro o la plaça del Duc de Medinaceli, entre d’altres,
comptant amb la participació ciutadana.
Millorar carrers i places del barri com el pati dels Tarongers o
l’accés al Museu Marítim. També es portaran a terme les
inversions incloses en el Pla de barris del Raval Sud. Tot plegat
comptant amb la participació ciutadana.
Millorar carrers i places del barri com els carrers del Rec
Comtal, del Comerç o la plaça de Santa Caterina, comptant amb la
participació ciutadana.
Millorar carrers i places del barri com els carrers de l’Almirall
Cervera, de Salvat Papasseit i de Cermeño i acabar les actuacions
d’espai públic del Pla de barris. Tot plegat comptant amb la
participació ciutadana.
Crear una oficina de patrimoni de Ciutat Vella que pugui
dissenyar estratègies per a la conservació i potenciació del
patrimoni com a element identificador del districte, així com
facilitar la difusió dels coneixements com a eina pedagògica i de
valoració del patrimoni.
Canviar els noms de carrers i places que fan referència al
franquisme, l’esclavisme, la monarquia i totes les referències
que puguin vulnerar els drets humans, així com garantir una
presència no sexista.
Implementar la instal·lació d’àrees estratègiques de càrrega i
descàrrega per garantir uns fluxos de mobilitat sostenibles i
respectuosos.
Regular i posar ordre a la circulació de vehicles de mobilitat
personal (segways i altres ginys elèctrics) amb l’objectiu de
garantir la seva convivència correcta tant amb els vianants com
amb la resta de mitjans de transport. Controlar la implantació de
les botigues que lloguen aquest tipus de ginys.
Incrementar la xarxa de carrils bici per promoure i prioritzar la
mobilitat en bicicleta en els desplaçaments dins del districte,
crear-ne de nous i promoure la connexió amb els ja existents.
Revisar el projecte existent de la via Laietana a partir d'un
procés participatiu ampli, amb l’objectiu de convertir-la en un
eix cívic que serveixi per connectar els barris.
Condicionar energèticament els equipaments municipals per complir
els paràmetres de l’eficiència energètica, en coordinació amb la
Direcció de l’Àrea d’Ecologia, Urbanisme i Mobilitat.
Implantar els mecanismes necessaris per tal que la informació
sobre subvencions, contractacions, concessions i convenis sigui
d’accés lliure per a la ciutadania.
Desenvolupar la mesura de govern de participació per tal
d’enfortir i potenciar els consells de barri com un espai de
treball conjunt i de construcció de polítiques públiques amb els
veïns.
Establir mecanismes de participació d’una part de la despesa
d’inversió assignada al Districte perquè els veïns de cadascun
dels barris puguin decidir la destinació del pressupost.
Desplegar el programa de transversalitat de gènere en totes les
actuacions i decisions del Districte, en coordinació amb la
Regidoria de Cicle de la Vida, Feminismes i LGTBI.
Ampliar els serveis d’atenció domiciliària, àpats socials i
teleassistència per millorar l'atenció centrada en les persones.
Amb participació del col·lectiu de gent gran.
Coordinar els diferents serveis socials, de salut, PIAD,
ocupació, etcètera, per diagnosticar i abordar possibles casos de
precarietat o pobresa, amb especial atenció al col·lectiu de
dones.
Impulsar mesures i serveis per garantir que tothom tingui accés
als subministraments bàsics i de lluita contra la precarietat
habitacional.
Integrar els serveis socials i sanitaris, especialment en
l’abordatge del fenomen de la feminització de la pobresa.
Elaborar i posar en marxa un pla per lluitar contra el
sensellarisme en col·laboració amb la Xarxa d’Atenció a les
Persones Sense Llar de Barcelona.
Projecte per adaptar progressivament la senyalització interna
dels equipaments municipals, amb criteris d’accessibilitat i
inclusió.
Crear un protocol de col·laboració amb les entitats de persones
amb diversitat funcional per revisar els projectes urbanístics o
de construcció d’equipaments públics en el moment de la redacció.
Col·laborar amb les entitats del col·lectiu de persones amb
discapacitat funcional per impulsar la incorporació de les seves
necessitats en els diferents serveis, programes i projectes del
districte.
Programar actes inclusius als programes de les festes majors dels
barris i altres esdeveniments organitzats al districte.
Impulsar projectes d'espectacles familiars com el "Teatre
infantil accessible", i impulsar-ne de nous.
Buscar un solar per construir la nova escola La Model. Trobar una
ubicació provisional de l’escola per al curs 2016-2017.
Aconseguir el compromís de la comissió d’escolarització del
districte de no-derivació d’alumnat sol·licitant de plaça per a
un centre públic cap a centres concertats. Vincular-ho a la
revisió de les àrees d’influència.
Nova escola bressol que amplia una xarxa educativa pública
històricament deficitària a l’Eixample.
Construir la nova escola bressol aprofitant la planta baixa de
l’edifici d'habitatges de lloguer social.
Crear espais de relació per a famílies amb infants de 0 a 3 anys
o espais de criança.
Actuacions per prevenir l'absentisme i l'abandonament escolar i
per reinserir els joves en el circuit educatiu.
Cal augmentar l’oferta de cursos de formació de grau mitjà i
cursos de formació de grau superior i de les escoles d’adults al
districte.
Analitzar l’oferta del Centre de Recursos Pedagògics. Potenciar
la participació dels centres. Incrementar les activitats
relacionades amb el coneixement del districte. Coordinar-se amb
professionals de l’EAP.
Instaurar un projecte d'activitats musicals a les escoles
vinculades a l’aprenentatge musical.
Projectes que cal potenciar coordinadament amb l'IMEB al
districte. Augmentar la dotació del programa de suport a la
lectura, millorar i ampliar els projectes de camins escolars i
fer créixer l’oferta de patis oberts.
Dinamitzar el Consell Escolar del Districte. Donar suport als
seus membres amb informació i documents elaborats per l’IMEB i el
Consell Escolar de Barcelona.
Elaborar el pressupost del districte tenint en compte la visió de
gènere.
Donar a conèixer els serveis dels PIAD i els seus recursos entre
les dones grans.
Dissenyar una proposta d’activitats de conscienciació de la
ciutadania sobre l’equitat de gènere.
Incloure de manera decidida la visió de gènere en programes
interculturals amb la població migrada, com el XEiX.
Promoure un procés de millora del programa de gent gran, amb la
promoció de l’envelliment actiu com a eix vertebrador, i amb
atenció especial a la prevenció de situacions d'aïllament social
i vulnerabilitat.
Consolidar i ampliar els espais de gent gran i el seu model
participatiu com a motors de l’envelliment actiu.
Dissenyar i participar en la creació de la comunitat de
voluntaris com una forma d'apoderament de la gent gran.
Consolidar i ampliar a tots els barris del districte el projecte
"Radars" de prevenció de situacions de risc per aïllament social
de la gent gran.
Ampliar el nombre d’equipaments on se serveixen “Àpats en
companyia”.
Obrir dos nous casals per a gent gran: Bayer i Germanetes.
Obrir un nou casal de gent gran a la zona del Fort Pienc, o a la
Dreta, o bé reubicar el Casal Carlit.
Afrontar la necessitat de traslladar el casal a un altre indret
en millors condicions.
Dissenyar un pla de suport als esplais i agrupaments del
districte per superar el format subvenció convencional.
Impulsar el projecte de dinamització juvenil Eix Jove per donar
sortida a les iniciatives creatives dels joves dels instituts.
Ampliar l’oferta de monitors i incorporar els monitors
d’integració en els quatre casals del districte.
Crear nous espais de relació familiar en la franja de 0 a 3 anys.
Treballar específicament per desenvolupar projectes per a edats
de 12 a 16 anys. Dur a terme un treball compartit entre centres
escolars i entitats de lleure.
Impulsar projectes i accions per a la infància, en col·laboració
amb les entitats i altres agents.
Crear un espai de participació juvenil per elaborar un pla
d’acció jove per diagnosticar mancances i prioritzar actuacions.
Ampliar el programa "Patis oberts" a la possibilitat d’incloure
l’ús d’altres equipaments municipals fora dels horaris i usos
habituals per al lleure d’infants, adolescents i famílies.
Construir els pisos per a emergència social en espais d’ús
compartit en planta baixa.
Construir la promoció de pisos de lloguer social previstos a
l'illa Germanetes i l’equipament (escola bressol) a la planta
baixa.
En un districte tan consolidat com l’Eixample, cal explorar noves
maneres de trobar pisos per destinar-los a habitatge de lloguer
social. Rehabilitar, comprar, compartir promocions
publicoprivades, donar accés a cessions temporals, promoure
convenis, etcètera.
Cedir sòl municipal a l’ICS per construir un nou CAP a la zona
del Fort Pienc i assegurar l’assistència sanitària pública digna
al veïnat.
Impulsar les accions de promoció de la salut que es fan al
territori de manera transversal.
Mantenir i reforçar el programa que impulsa la implicació en el
territori de comunitats i col·lectius migrants, especialment les
comunitats xinesa al Fort Pienc i la pakistanesa a Sant Antoni.
Impulsar la creació artística i cultural entorn del projecte
"Auditori Calàbria 66". Dissenyar processos de participació de
les entitats i els veïns en la programació.
Establir un conveni amb la Federació d’Entitats Calàbria 66 per
gestionar l’espai veïnal i assegurar una programació d’activitats
i usos compartits i la seva vinculació clara al territori.
Impulsar programacions estables i gratuïtes de les diferents
disciplines, i impulsar projectes especialitzats que connectin
amb les noves necessitats de la ciutadania.
Consolidar i ampliar la xarxa d’equipaments de proximitat com a
instrument estratègic d’accés a la cultura i a la participació de
la ciutadania.
Fer una recerca d'espais per a la pràctica esportiva lliure i
reforçar les instal·lacions esportives sense abonats com a
promoció de l’accés a l’esport base i de suport a les entitats i
els clubs esportius.
Establir tarifes que tinguin en compte les situacions personals i
socioeconòmiques de les persones per garantir que l’accés no es
vegi impedit per motius econòmics.
Donar suport a les iniciatives i els projectes de les entitats
esportives del districte destinades a la promoció de la pràctica
esportiva en les diferents franges d’edat.
Impulsar les funcions de la Guàrdia Urbana en el foment del
diàleg i la mediació com a mètode de resolució de conflictes.
Desplegar un nou model de participació ciutadana en seguretat i
prevenció, complet, viu i crític.
Millorar la coordinació entre els cossos policials, els tècnics
de prevenció i l'equip polític.
Impulsar campanyes d’ajut per al lloguer i l'ocupació de locals
buits als barris del districte per implantar-hi diversos
projectes d’emprenedoria local.
Elaborar un pla per generar confiança i empatia amb el comerç de
proximitat, basat sobretot en el foment del comerç just,
responsable i amb capacitat de crear teixit social.
Un comerç de proximitat ha d'estar lligat a la vida social del
seu territori. Promoure la vinculació i la col·laboració
d’entitats de comerç amb altres entitats de barri.
Calen mesures de control i ajut per mantenir i protegir
l’estructura comercial de barri, sobretot en zones especialment
afectades per la pressió turística.
Dinamitzar el passeig de Sant Joan i aprofitar la nova ordenació
des de la Diagonal perquè esdevingui un nou eix cívic, cultural i
comercial de l’Eixample.
Promoure un comerç de proximitat lligat a l'estructura comercial
i a la xarxa veïnal i social del barri aprofitant la reforma del
mercat.
Impulsar el treball en xarxa de les entitats de comerç per
potenciar-ne l'extensió, la incorporació de TIC en l'activitat,
la connexió amb la resta d'entitats que treballen al territori, i
fomentar la participació ciutadana del comerç de proximitat.
Potenciar la definició d’identitats territorials i el seu
posicionament específic.
Treballar amb les entitats de comerç perquè els seus associats
incorporin mesures de RSC en els seus projectes de negoci.
Incorporar polítiques de promoció de l’economia cooperativa,
social i solidària al districte. L’Oficina de Promoció Econòmica
de l’Eixample ha de ser un referent en aquest sentit. Potenciar
iniciatives d’emprenedoria que fomentin la cooperació.
Potenciar l’aparició de projectes d’ajuda mútua que involucrin
entitats i col·lectius diversos.
Impulsar projectes iniciats des de l’entitat metropolitana que es
podrien incorporar en la futura xarxa d'aules ambientals
vinculades als punts verds.
Incorporar i potenciar criteris de responsabilitat en els
contractes de gestió. Valorar més elements de cada projecte que
no pas els economicistes.
Atendre i promoure qualsevol iniciativa de suport mutu que
treballi per combatre de manera col·laborativa l’atur de llarga
durada o que afavoreixi el treball cooperatiu com a suport a les
persones afectades per l’atur (de veí a veí, GLAS, teatre social,
etcètera).
Espai per establir mecanismes de decisió i gestió d’àmbit del
districte per consensuar mesures amb l’objectiu de fer compatible
l’activitat quotidiana dels veïns del barri amb els visitants,
d’acord amb les línies marcades pel Consell de Turisme i Ciutat.
Fer inspeccions i posar en marxa mesures de control en les
condicions i llicències d’allotjaments d’ús turístic, bars,
restaurants i locals d'oci nocturn, i l'ús de l'espai públic
compartit.
Redefinir la utilització dels diners provinents de la taxa
turística per revertir l’impacte que la massificació està
provocant en les zones més afectades.
Desenvolupar mesures amb l’objectiu de preservar el comerç de
proximitat i fer-ho compatible amb les noves activitats
econòmiques que es desenvolupen a l’entorn del turisme.
Dissenyar mecanismes de decisió i gestió per a la millora de la
qualitat de vida en els entorns de la Sagrada Família, de manera
consensuada i coresponsable, amb la col·laboració dels agents del
territori.
Desenvolupar un espai d’ordenació singular de l’ocupació de
terrasses a tot l’entorn d’influència del temple de la Sagrada
Família.
Senyalitzar vies i rutes de passeig alternatives a les vinculades
únicament als principals objectius turístics.
Impulsar mesures que incentivin un turisme compromès, que tingui
en compte els interessos dels barris que visiten i la seva
realitat social, cultural, econòmica i mediambiental.
Assumir la necessitat d’adquirir espais per a equipaments públics
a tot el districte.
Buscar espai per a equipaments públics al barri de la Dreta de
l’Eixample. Estudiar un conveni de cessió del Taller Mas Riera
per a equipaments a la Dreta de l'Eixample.
Estudiar mesures per recuperar per a l'ús públic el poc espai que
queda al districte. Dur a terme actuacions de millora en jardins
i espais intermedis.
Desenvolupar el pla director derivat del procés participatiu
veïnal i donar resposta a la manca important de sòl per a
equipaments i zones verdes.
Recuperar els espais que ocupa la presó Model. Obrir un procés
participatiu per concretar-ne els usos. Arribar a acords amb la
Generalitat de Catalunya.
Executar el Compromís de Glòries i prioritzar la construcció dels
equipaments i l'habitatge social previstos.
Enllestir les obres i obrir el mercat segons el calendari
previst.
Dissenyar un eix per a vianants a Consell de Cent, entre Joan
Miró i Borrell, que cohesioni el territori, alliberi espai públic
i millori la qualitat ambiental.
El carrer de Girona es podria convertir en un eix central del
barri de la Dreta, alliberar trànsit i dotar el veïnat d’un espai
pacificat que reconnectaria la zona nord i sud del barri.
Promoure Alí Bei com a eix vertebrador dels diferents equipaments
del barri.
Elaborar un pla de mobilitat de ciutat, amb vinculació
metropolitana, que serveixi per millorar la xarxa de transport
públic i reduir el trànsit privat als carrers del seu nucli:
l’Eixample.
Treballar el concepte de mobilitat sostenible i segura amb
programes específics per a diferents franges d’edat.
Estudiar la unió de les línies de tramvia (Trambaix i Trambesòs)
a través de l’avinguda Diagonal.
Desenvolupar la implantació de la darrera fase de la nova xarxa
de bus.
Fer públiques les dades en webs i suports electrònics en espais
públics per anar conscienciant del problema de l’alt nivell de
contaminació
Cal complementar els punts verds amb aules ambientals que
treballin en projectes ambientals amb veïns i usuaris (seguint el
model de punt verd de la Sagrada Família).
Desenvolupar mesures de millora d’espai públic en els equipaments
municipals, principalment escoles.
Disposar de partides pressupostàries específiques per concretar
col·lectivament i participativament el seu destí anual.
Crear una oficina que pugui actuar com a finestra única i que
aglutini totes les gestions relacionades amb el desenvolupament
de les seves activitats.
Afavorir la digitalització dels arxius d'acord amb els estàndards
internacionals de coneixement obert que utilitzen institucions de
tot el món.
Promoure nous canals per recollir propostes, queixes i
suggeriments sobre els serveis municipals. Millorar les cartes de
serveis i els canals d'informació i comunicació sobre els tràmits
municipals.
Promoure la creació d’un grup promotor per a la recuperació de la
memòria històrica dels nostres barris.
Revisar el nomenclàtor actual dels carrers del districte i
promoure de manera consensuada possibles propostes de canvis.
Assegurar que, menys en casos molt justificats, els nous
interiors d’illa portin el nom d’una dona.
El Districte de l’Eixample es compromet a desenvolupar el pla
"Refugi" i a promoure la implicació d’entitats i col·lectius dels
diferents barris en aquest pla.
Impulsar la millora de l’atenció dels serveis socials, que ha de
tendir cap a l’excel·lència, des de la proximitat i el
coneixement de la realitat dels barris. Atenció especial als
barris més allunyats dels centres com són tots els de la zona de
muntanya (Teixonera, Sant Genís i Montbau).
Impulsar diferents mesures, centrades bàsicament en l’espai
públic, l’habitatge, les feines de cura i les polítiques de
treball, per garantir que totes les persones puguin tenir el seu
projecte de vida autònom. Atenció especial a les persones amb
discapacitat.
Definir nous camins escolars que millorin la mobilitat i la
seguretat en aquests recorreguts, en col·laboració amb la
comunitat educativa.
Avaluar les necessitats actuals i properes en matèria d'educació
per afegir-les al mapa escolar.
Estudiar les necessitats i la situació real per donar resposta al
moviment veïnal i de la comunitat educativa de les demandes de
construcció d’un centre de secundària al sòl qualificat
d'equipament a la Clota (La Bòvila).
Posar en funcionament l'Escola Municipal de Música, un cop
acabades les obres d'adequació de la masia, i donar per complerta
una antiga demanda veïnal.
Treballar en xarxa amb les entitats que tinguin relació amb la
infància en edat escolar.
Estendre i promoure iniciatives, com els programes "Radars",
"Vincles" o similars, als barris de la zona nord del districte,
on hi ha els percentatges més alts de gent gran.
Fer un conveni amb la Fundació La Pedrera, titular del Casal de
Montbau, per millorar i ampliar els serveis que ofereix.
Convertir la Torre Garcini en un nou equipament per a les
persones al Guinardó.